প্ৰতিৰক্ষাৰ ক্ষেত্ৰত ভাৰত আৰু এখোজ আগবাঢ়িল। লাডাখত চীনৰ আক্ৰমণাত্মক মনোভাৱৰ প্ৰতি লক্ষ্য ৰাখি ভাৰতে অগ্নি শৃংখলাৰ নতুন মিছাইল 'অগ্নি প্ৰাইম'ৰ পৰীক্ষা কৰিলে। যোৱা বছৰ ভাৰতে মিছাইলটোৰ সক্ষমতা দুবাৰ পৰীক্ষা কৰিছিল।
প্ৰতিৰক্ষা গৱেষণা আৰু উন্নয়ন সংস্থা (DRDO)ই শুকুৰবাৰে উৰিষ্যাৰ উপকূলৰ পৰা অগ্নি প্ৰাইম মিছাইলৰ পৰীক্ষা কৰে। পাৰমাণৱিক অস্ত্ৰ বহন কৰিবলৈ সক্ষম এই মিছাইলটো হৈছে অগ্নি শৃংখলাৰ নতুন প্ৰজন্মৰ মিছাইল। 'অগ্নি প্ৰাইম'য়ে ১ ৰ পৰা ২ হাজাৰ কিলোমিটাৰ দূৰৰ লক্ষ্যত সঠিকভাৱে আঘাত হানিবলৈ সক্ষম। নতুন প্ৰজন্মৰ এই মিছাইলটো অত্যন্ত পাতল মিশ্ৰিত ধাতুৰে নিৰ্মিত। ফলত ইয়াৰ ওজন অগ্নি-৩ তকৈ ৫০ শতাংশ কম।
ওজন কম হোৱাৰ বাবে পাৰমাণৱিক অস্ত্ৰ কঢ়িয়াব পৰা মিছাইলটো ৰে'ল বা ৰাষ্ট্ৰীয় পথত বিশেষ সামৰিক বাহনৰ পৰা নিক্ষেপ কৰিব পৰা যাব। বিশেষকৈ যুদ্ধৰ ক্ষেত্ৰত এই অস্ত্ৰই প্ৰশান্ত মহাসাগৰত চীনা নৌবহৰৰ বিৰুদ্ধে হোৱা আক্ৰমণত অতি গুৰুত্বপূৰ্ণ ভূমিকা পালন কৰিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
